“Ветлівыя людзі” у “Бусліку” “Ветлівыя людзі” у “Бусліку” У менскіх дзіцячых крамах прадаецца набор “Ветлівыя людзі”У сетцы дзіцячых крамаў “Буслік” у Менску прадаецца дзіцячы набор “Ветлівыя людзі”. Гэтае фота ў сваім “Facebook” апублікаваў Сяргей Бахун.“Ветлівыя людзі” — гэта назва маскалёўскіх войскаў, народжаная прапагандай пасля акупацыі Крыма ўвесну 2014 рока.Тады, праз унутрыўкраінскі крызіс і няздольнасць адказаць сілай на сілу, маскалі захапілі паўвостраў без адзінага стрэлу, на што прапагандысты прыдумалі выраз “Ветлівасць гарады бярэ” і празвалі маскалёўскія войскі без апазнавальных знакаў “Ветлівымі людзьмі”. Інакш іх называюць “зялёнымі чалавечкамі”. Гэта інструмент агрэсіі Крамля.Але як такі палітызаваны тавар трапіў на паліцы беларускіх дзіцячых крамаў?Мы датэлефанаваліся ў аддзел рознічнага продажу “Бусліка”.— Мы бярэм унутры краіны, а значыць — сертыфікацыйныя органы робяць усе выпрабаванні. Значыць, ні ў каго пытанняў не ўзнікла, — сказала “Нашай Ніве” начальніца аддзела. — Рознічны продаж павінен адказваць за распаўсюд тавару, які свабодна сюды ўвозіцца і ніякай забароны на яго распаўсюд няма.Атрымліваецца, што перад тым, як патрапіць на паліцу крамы, гэтая цацка прайшла пастаўшчыка — фірму “Звездное время”, і экспертызу ў Беларускім дзяржаўным інстытуце метралогіі.Атрымаць каментарый ад фірмы-пастаўшчыка пакуль не атрымалася, а ў БелДІМ нам сказалі, што спецыялісты аддзела сертыфікацыі працуюць адпаведна з інструкцыямі, у якія ўваходзіць, напрыклад, фізічная бяспека цацак — каб дзіця не падавілася ці не атруцілася фарбай. Бяспека ідэалагічная ў кампетэнцыю правяральшчыкаў не ўваходзіць.